2001D0257 — DA — 25.04.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 30. marts 2001

om fastlæggelse af betingelserne for bekæmpelse og udryddelse af mund og klovesyge i Det Forenede Kongerige i henhold til artikel 13 i direktiv 85/511/EØF

(meddelt under nummer K(2001) 1041)

(EØS-relevant tekst)

(2001/257/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked ( 1 ), senest ændret ved direktiv 92/118/EØF ( 2 ), særlig artikel 10, under henvisning til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge ( 3 ), senest ændret ved akten vedrørende Østrigs, Sveriges og Finlands tiltrædelse, særlig artikel 13, stk. 3, og ud fra følgende betragtninger: (1) Formålet med foranstaltningerne til bekæmpelse af mund- og klovesyge i direktiv 85/511/EØF er at udrydde sygdommen hurtigst muligt ved at slå smitteramte eller kontaminerede besætninger og kontaktbesætninger ned, at anvende strenge flytningsrestriktioner for dyr af modtagelige arter og produkter fra sådanne dyr og foretage overvågning i det smitteramte område for, inden bekæmpelsesforanstaltningerne ophæves, at godtgøre, at der ikke er virus i cirkulation. (2) I henhold til artikel 13, stk. 3, i direktiv 85/511/EØF kan der nødvaccineres, hvis sygdommen breder sig. (3) Ifølge principperne i denne artikel skal beslutningen om at indføre vaccination afvejes i forhold til de grundlæggende EF-interesser, som ikke må bringes i fare. (4) Efter rapporterne om udbrud af mund- og klovesyge i Det Forenede Kongerige, Frankrig, Nederlandene og Irland vedtog Kommissionen beslutning 2001/172/EF ( 4 ), 2001/208/EF ( 5 ), 2001/223/EF ( 6 ) og 2001/234/EF ( 7 ) om beskyttelsesforanstaltninger mod mund- og klovesyge i de respektive medlemsstater. (5) Ud over foranstaltningerne i direktiv 85/511/EØF anvender Det Forenede Kongerige forebyggende aflivning af modtagelige dyr på bedrifter, der ligger i umiddelbar nærhed af smitteramte eller mistænkte bedrifter, idet der tages hensyn til den epidemiologiske situation og den store tæthed af modtagelige dyr i visse dele af landet og den ringe forekomst af kliniske symptomer hos visse modtagelige arter. (6) Aflivning af dyr af sygdomsårsager skal ske i henhold til Rådets direktiv 93/119/EØF af 22. december 1993 om beskyttelse af dyr på slagte- eller aflivningstidspunktet ( 8 ). (7) Ved aflivning af store mængder dyr på smitteramte eller kontaminerede bedrifter kan kapaciteten til sikker destruktion af kroppe hurtigt blive opbrugt, hvilket uundgåeligt forsinker den forebyggende aflivning og kan føre til, at virusset spredes yderligere. (8) De britiske myndigheder har forelagt Kommissionen et program, hvor beskyttende vaccination af kvæg på nogle klart definerede betingelser anvendes som et supplement til at bekæmpe og udrydde mund- og klovesyge i forbindelse med forebyggende aflivning af dyr af andre modtagelige arter i bestemte områder med tæt husdyrbelægning. (9) Den Videnskabelige Komité for Dyrs Sundhed og Trivsel fremsatte i sin rapport af 10. marts 1999 henstillinger med hensyn til strategien for nødvaccination mod mund- og klovesyge, som skal følges ( 9 ). (10) Enhver form for vaccination er uundgåeligt til skade for mund- og klovesygestatus i den internationale handel, ikke blot for den medlemsstat eller den del af en medlemsstat, der vaccinerer. (11) Kommissionen må, inden den træffer afgørelse om nødvaccination, sikre sig, at de foranstaltninger, der skal træffes, mindst indbefatter dem, der er fastsat i artikel 13, stk. 3, første til sjette led, i direktiv 85/511/EØF. (12) Formålet med denne beslutning er at fastlægge betingelserne for Det Forenede Kongeriges anvendelse af nødvaccination og at skitsere de opfølgningsforanstaltninger, der skal gælde for vaccinerede dyr og produkter fra disse dyr. (13) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — ud fra følgende betragtninger: VEDTAGET FØLGENDE BESLUTNING:

Artikel 1

I denne beslutning forstås ved:

1) »forebyggende aflivning« aflivning af modtagelige dyr på bedrifter inden for en bestemt radius omkring bedrifter, der er pålagt restriktioner som fastsat i artikel 4 og 5 i direktiv 85/511/EØF. Formålet er hurtigt at reducere antallet af dyr af modtagelige arter i et smitteramt område.

2) »beskyttende vaccination« nødvaccination af kvæg på identificerede bedrifter i et bestemt område, »vaccinationsområdet«, der udelukkende foretages i forbindelse med forebyggende aflivning af bestemte kategorier af får og andre dyr af modtagelige arter som defineret i stk. 1. Formålet er hurtigt at reducere mængden af virus, der cirkulerer, og risikoen for, at virusset spredes uden for området, og vaccinationen sker på den betingelse, at de vaccinerede dyr ikke bliver aflivet som en forebyggende foranstaltning.

Artikel 2

1. Uanset direktiv 85/511/EØF, særlig artikel 4, 5 og 9, og uanset Kommissionens beslutning 2001/172/EF kan Det Forenede Kongerige beslutte at indføre beskyttende vaccination på de betingelser, der er fastlagt i bilag I.

2. Inden foranstaltningerne i stk. 1 påbegyndes, sørger Det Forenede Kongerige for, at medlemsstaterne og Kommissionen officielt får nærmere oplysninger om den geografiske og administrative afgrænsning af vaccinationsområdet, antallet af berørte bedrifter og tidspunktet for påbegyndelsen og afslutningen af vaccinationen samt omstændighederne, der har ført til beslutningen om at gennemføre foranstaltningerne.

Dernæst sørger Det Forenede Kongerige for, at de oplysninger, der gives i henhold til første afsnit, snarest muligt suppleres og ajourføres, især med hensyn til yderligere oplysninger om antallet af berørte bedrifter og dyr og ændringer af restriktionerne i de pågældende områder.

Artikel 3

Denne beslutning er rettet til medlemsstaterne.

BILAG I



Betingelser for anvendelse af beskyttende vaccination til bekæmpelse og udryddelse af mund- og klovesyge i henhold til artikel 13, stk. 3, i direktiv 85/511/EØF 1 Det geografiske område, hvor der skal foretages beskyttende vaccination Vaccinationsområdet skal ligge i et område som fastsat i bilag II. I vaccinationsområdet gælder de i bilag III til denne beslutning fastsatte restriktioner, jf. dog artikel 9 i direktiv 85/511/EØF. 2 Dyrearter, der skal vaccineres, og deres alder Alle kreaturer på over 1 uge uafhængigt af køn og drægtighedsstatus eller produktiv status 3 Vaccinationskampagnens længde Hele kampagnen skal være afsluttet inden for 14 dage. 4 Særlige restriktioner for vaccinerede dyr og produkter fra vaccinerede dyr Foranstaltningerne i bilag III og de behandlinger af produkter fra vaccineret kvæg, som er fastsat i bilag IV, V, VI-A og VI-B. 5 Særlig identifikation og særlig registrering af de vaccinerede dyr — Alle kreaturer skal identificeres i henhold til forordning (EF) nr. 1760/2000 (EFT L 204 af 11.8.2000, p. 1) — Øremærkning på stedet af kalve på under 20 dage og anvendelse af et mærke, som ikke kan slettes med efterfølgende udstedelse af pas — Indførelse af vaccinationsstatus i passet — Indlæsning af vaccinationsoplysninger i databasen, som er oprettet i henhold til forordning (EF) nr. 1760/2000 6 Andre spørgsmål vedrørende beskyttende vaccination 6.1 Ændring af områder, der er etableret i henhold til artikel 9 i direktiv 85/511/EØF Et overvågningsområdet med en radius på mindst 10 km omkring vaccinationsområdet, der er nævnt i punkt 1. 6.2 Den periode, hvor de foranstaltninger, der anvendes i de områder, som er etableret i henhold til artikel 9 i direktiv 85/511/EØF, skal gælde Foranstaltningerne i vaccinationsområdet skal forblive i kraft, indtil de ophæves i henhold til punkt 6.6, jf. dog artikel 9 i direktiv 85/511/EØF og beslutning 2001/172/EF. 6.3 Gennemførelse af vaccinationskampagnen Vaccinationen skal foretages under ledelse af en dyrlæge ansat af myndighederne. Der skal være truffet foranstaltninger til at undgå eventuel spredning af virus. Restmængder af vaccine skal returneres til det sted, hvor vaccinen er udleveret, med en skriftlig angivelse af, hvor mange dyr der er vaccineret, og hvor mange doser der er anvendt. 6.4 Den vaccine, der skal anvendes Den inaktiverede vaccine (mindst 100 PD50) skal være formuleret til den pågældende art og være effektiv mod den virustype, der er i cirkulation. Den skal anvendes i overensstemmelse med fabrikantens instrukser. 6.5 Oplysninger om gennemførelsen af dette program til Kommissionen Der forelægges en detaljeret rapport om gennemførelsen af programmet for Kommissionen og medlemsstaterne i Den Stående Veterinærkomité, før restriktionerne i punkt 6.1 og 6.2 ophæves. 6.6 Ophævelse af restriktionerne I henhold til artikel 16 i direktiv 85/511/EØF og tidligst 12 måneder efter, at foranstaltningerne i punkt 3 er afsluttet, eller tidligst 12 måneder efter det sidste udbrud i vaccinationsområdet, alt efter hvilket der er det sidste tidspunkt.

BILAG II

Vaccinationsområde:

▼M1

De administrative områder i grevskaberne Cumbria, Devon, Cornwall, Somerset og Dorset i Storbritannien.

▼B

BILAG III

FORANSTALTNINGER I VACCINATIONSOMRÅDET

1. Det Forenede Kongerige sørger for, at følgende foranstaltninger anvendes i vaccinationsområdet i perioden fra vaccinationens start indtil mindst 30 dage efter vaccinationens afslutning: a) Flytning af levende vaccinerede kreaturer inden for og ud af vaccinationsområdet er forbudt. Som undtagelse fra ovennævnte forbud og efter en klinisk undersøgelse af de pågældende dyr og af oprindelsesbesætningen eller den besætning, de er afsendt fra, kan myndighederne tillade direkte transport af levende kreaturer til omgående slagtning på et af myndighederne udpeget slagteri, som ligger i vaccinationsområdet eller i undtagelsestilfælde, som hver gang skal godkendes af myndighederne, fortrinsvis tæt på dette område. b) Fersk kød fra vaccinerede dyr, som er slagtet i løbet af den i dette punkt nævnte periode, skal være forsynet med det mærke, der er fastsat i artikel 5a i direktiv 72/461/EØF, og skal oplagres og transporteres særskilt fra kød, som ikke er forsynet med dette mærke, og derefter transporteres til en af myndighederne udpeget virksomhed i plomberede beholdere til behandling i henhold til bilag IV. c) Mælk og mejeriprodukter, der er fremstillet af vaccinerede dyr i den i dette punkt nævnte periode, kan afsættes i eller uden for vaccinationsområdet, hvis mindst en af de behandlinger, der er nævnt i bilag VI-A og VI-B, er blevet foretaget i en virksomhed, som ligger i vaccinationsområdet eller i undtagelsestilfælde, som hver gang skal godkendes af myndighederne, uden for dette område, og denne behandling er godkendt af veterinærmyndighederne. d) Opsamling af sæd til inseminering fra tyre, der holdes på stationer i vaccinationsområdet, suspenderes. Som undtagelse fra ovennævnte forbud kan myndighederne tillade opsamling af tyresæd til fremstilling af frossen sæd, der skal anvendes i vaccinationsområdet på tyrestationer i vaccinationsområdet, hvis det garanteres, at den sæd, der opsamles i denne periode, oplagres særskilt i mindst 30 dage og ikke afsendes, før følgende foranstaltninger er truffet: donordyrene er blevet vaccineret efter en negativ prøve for antistoffer mod mund- og klovesygevirus inden vaccination, og alle modtagelige dyr på stationen på det pågældende tidspunkt har reageret negativt på en virusisolationsundersøgelse eller en godkendt prøve for antistof mod non-strukturelle proteiner, efter at den karantæneperiode, der er indført for sæden, er udløbet. e) Opsamling af æg og embryoner fra donorkreaturer er forbudt.

2. Det Forenede Kongerige sørger for, at følgende foranstaltninger anvendes i vaccinationsområdet, efter at foranstaltningerne i punkt 1 er afsluttet, og indtil restriktionerne for vaccinationsområdet ophæves: a) Samhandelen i EF med kreaturer, der er mund- og klovesygeseropositive, er forbudt. b) Samhandelen i EF med sæd, æg og embryoner fra kreaturer, der er vaccineret mod mund- og klovesyge, er forbudt. c) Opsamling af æg er forbudt. d) Kreaturer må kun flyttes på følgende betingelser: Tidligst 3 måneder efter, at al vaccination er afsluttet, kan der i henhold til direktiv 85/511/EØF gives tilladelse til, at andre ikke-vaccinerede kreaturer end dem, der er nævnt i punkt 3), flyttes ud af vaccinationsområdet. Som undtagelse fra første afsnit kan Det Forenede Kongerige tillade transport af ikke-vaccinerede kreaturer til et slagteri uden for vaccinationsområdet til omgående slagtning, hvis kødet skal behandles som nævnt i bilag V. Det er forbudt at flytte vaccinerede kreaturer ud af vaccinationsområdet, medmindre der er gået 12 måneder, efter at foranstaltningerne i punkt 1 er afsluttet, eller 12 måneder efter det sidste udbrud i området, alt efter hvilket der er det sidste tidspunkt. Som undtagelse fra første afsnit kan Det Forenede Kongerige tillade transport af vaccinerede kreaturer til et udpeget slagteri uden for vaccinationsområdet til direkte slagtning, hvis kødet skal behandles som nævnt i bilag V. Vaccinerede moderdyrs ikke-vaccinerede afkom må ikke forlade oprindelsesbedriften, medmindre det enten transporteres: til et slagteri til omgående slagtning og kødet skal behandles som nævnt i bilag V eller til en anden bedrift i vaccinationsområdet eller til en bedrift, efter at en serologisk prøve for antistof mod mund- og klovesygevirus har givet negativt resultat. e) Restriktionerne for fersk kød, der er fremstillet af vaccinerede dyr af modtagelige arter som fastsat i bilag V, og for kødprodukter som fastsat i bilag VI, gælder, indtil flytningsrestriktionerne for vaccinerede dyr af modtagelige arter er blevet ophævet i henhold til artikel 16 i direktiv 85/511/EØF, og under alle omstændigheder i mindst 12 måneder efter, at vaccinationen er afsluttet, eller 12 måneder efter det sidste udbrud i vaccinationsområdet, alt efter hvilket der er det sidste tidspunkt. f) Restriktionerne for frisk mælk fra vaccinerede dyr af modtagelige arter og mejeriprodukter fremstillet af denne mælk som fastsat i bilag VI-A og VI-B gælder, indtil flytningsrestriktionerne for vaccinerede dyr af modtagelige arter er blevet ophævet i henhold til artikel 16 i direktiv 85/511/EØF, og under alle omstændigheder i mindst 12 måneder efter, at vaccinationen er afsluttet, eller 12 måneder efter det sidste udbrud i vaccinationsområdet, alt efter hvilket der er det sidste tidspunkt.

BILAG IV



BEHANDLING AF KØD FOR AT TILINTETGØRE MUND- OG KLOVESYGEVIRUS Behandling Mund- og klovesyge a) Varmebehandling i en hermetisk lukket beholder til en F0 -værdi på 3,00 eller derover + b) Varmebehandling ved en minimumstemperatur på 70 °C, der skal opnås overalt i kødet + c) Varmebehandling i en hermetisk lukket beholder til mindst 60 °C i mindst 4 timer, idet centrumstemperaturen inden for denne periode i 30 minutter skal være på mindst 70 °C + d) Naturlig fermentering og modning i mindst 9 måneder for udbenet kød, som resulterer i følgende karakteristika: en aw-værdi på højst 0,93 og en pH-værdi på højst 6,0 + e) Som anført under litra d), men kødet kan indeholde ben. Der skal træffes de fornødne foranstaltninger til at undgå krydskontamination + f) Varmebehandling, som sikrer en centrumstemperatur på mindst 65 °C i den tid, der er nødvendig for at opnå en pasteuriseringsværdi (pv) på mindst 40 + »+«: Anerkendt effektivitet

BILAG V

BEHANDLING AF FERSK KØD

1. Udbenet fersk kød: Kød som defineret i artikel 2, litra a), i Rådets direktiv 64/433/EØF og mellemgulv, men eksklusive slagteaffald, hvorfra knogler og de vigtigste tilgængelige lymfekirtler er blevet fjernet.

2. Afpudset slagteaffald: — hjerter, hvorfra lymfekirtler, bindevæv og vedhængende fedt er helt fjernet — levere, hvorfra lymfekirtler, vedhængende bindevæv og fedt er helt fjernet — hele tyggemuskler efter snit i henhold til kapitel VIII, punkt 41, litra a), i bilag I til direktiv 64/433/EØF, hvorfra lymfekirtler, bindevæv og vedhængende fedt er helt fjernet — tunger med epitel og uden knogler, brusk og tonsiller — lunger, hvorfra luftrøret, hovedbronchierne og de mediastinale og bronchiale lymfekirtler er fjernet — andet slagteaffald uden ben eller brusk, hvorfra lymfekirtler, bindevæv, vedhængende fedt og slim er helt fjernet.

3. Modning — modning af slagtekroppe ved en temperatur på over +2 °C i mindst 24 timer — pH-værdien i midten af Longissimus dorsi skal være registreret som mindre end 6,0.

4. Der skal være anvendt effektive foranstaltninger til at undgå krydskontamination.

BILAG VI-A

BEHANDLING FOR AT TILINTETGØRE MUND- OG KLOVESYGEVIRUS I KONSUMMÆLK

Mælken skal behandles i henhold til punkt 1, og der skal i alle tilfælde træffes de nødvendige forholdsregler til at undgå, at mælken eller mejeriprodukterne kommer i kontakt med en potentiel kilde til mund- og klovesygevirus efter behandlingen.

1. Konsummælk skal mindst undergå en af følgende behandlinger: 1.1. sterilisation til en F0-værdi på mindst 3,00 1.2. enkelt UHT ( 10 )-behandling 1.3. dobbelt HTST ( 11 )-behandling af mælk med en pH-værdi på over 7,0 1.4. enkelt HTST-behandling af mælk med en pH-værdi på under 7,0 1.5. enkelt HTST-behandling kombineret med en anden fysisk behandling, der består i 1.5.1. endnu en varmebehandling, så mælken efter behandlingen giver en negativ peroxydaseprøve, eller 1.5.2. nedsættelse af pH-værdien til < 6 i mindst en time eller 1.5.3. yderligere opvarmning til mindst 72 °C kombineret med tørring.

2. Mælkebaserede produkter skal være fremstillet af mælk, der har gennemgået den i punkt 1 nævnte behandling.

BILAG VI-B

BEHANDLING FOR AT TILINTETGØRE MUND- OG KLOVESYGEVIRUS I ANDEN MÆLK END KONSUMMÆLK OG I MÆLK TIL FODERBRUG

Mælk og mælkebaserede produkter skal behandles i henhold til punkt 1-3 alt efter, hvad mælken eller de mælkebaserede produkter skal bruges til, og der skal i alle tilfælde træffes de nødvendige forholdsregler til at undgå, at mælken eller de mælkebaserede produkter kommer i kontakt med en potentiel kilde til mund- og klovesygevirus efter behandlingen.

1. Anden mælk end konsummælk og mælk til foderbrug skal mindst undergå en af følgende behandlinger: 1.1. sterilisation til en F0-værdi på mindst 3,00 1.2. enkelt UHT ( 12 ) kombineret med en anden fysisk behandling som nævnt i punkt 1.4.1 eller 1.4.2 1.3. dobbelt HTST ( 13 ) 1.4. enkelt HTST kombineret med en anden fysisk behandling, som enten består i 1.4.1. nedsættelse af pH-værdien < 6 i mindst en time eller 1.4.2. yderligere opvarmning til mindst 72 °C kombineret med tørring.

2. Mælkebaserede produkter, der ikke er bestemt til konsum, skal være fremstillet af mælk, som har gennemgået de i punkt 1 nævnte behandlinger.

3. Mælkebaserede produkter til foderbrug skal være fremstillet af mælk, som har gennemgået en af de i punkt 1.1, 1.2 eller 1.4 nævnte behandlinger.

4. Valle, der skal anvendes til fodring af svin, og som er fremstillet af mælk, der er behandlet i henhold til punkt 1, skal indsamles mindst 16 timer efter koagulering af mælken, og dens pH-værdi skal registreres som <6,0, inden den transporteres til svinebedrifterne.

( 1 ) EFT L 224 af 18.8.1990, s. 29.

( 2 ) EFT L 62 af 15.3.1993, s. 49.

( 3 ) EFT L 315 af 26.11.1985, s. 11.

( 4 ) EFT L 62 af 2.3.2001, s. 22.

( 5 ) EFT L 73 af 15.3.2001, s. 38.

( 6 ) EFT L 82 af 22.3.2001, s. 29.

( 7 ) EFT L 84 af 23.3.2001, s. 62.

( 8 ) EFT L 340 af 31.12.1993, s. 21.

( 9 ) http://europa.eu.int/comm/food/fs/sc/scah/outcome_en.html

( 10 ) UHT = Behandling ved ultrahøj temperatur (130 °C i 2-3 sek.).

( 11 ) HTST = Pasteurisering i kort tid ved høj temperatur (72 °C i 15-17 sek.) eller tilsvarende pasteuriseringseffekt, der giver en negativ reaktion på en fosfataseprøve.

( 12 ) UHT = Behandling ved ultrahøj temperatur (130 °C i 2-3 sek.).

( 13 ) HTST = Pasteurisering i kort tid ved høj temperatur (72 °C i 15-17 sek.) eller tilsvarende pasteuriseringseffekt, der giver en negativ reaktion på en fosfataseprøve.